Die DA ondersteun natuurlik hierdie soort optrede. Dit val so in hulle kraal. Nou hoef hulle self nie dit te doen nie. Dalk is dit hulle self en almal kruisig die regering van die dag en kry die skuld. Ek voel altwee is ewe skuldig want nie een lewer kommentaar nie.
Dis die paradoks van Suid-Afrika. Die mense wat die minste gedoen het om die land te bou, is die mense wat die lekkerste kan vandaliseer, afbreek en vernietig.
Die president van die Konvokasie van die Universiteit Stellenbosch het gesê die rektor se bestuurspan het met die jongste voorstelle oor taalbeleid by dié instansie ŉ “streep in die sand getrek”.
“Toe ek ŉ jaar gelede in ŉ skrywe ‘Die koeël is deur die taalkerk’ gewys het op die stelselmatige agteruitgang van Afrikaans aan die US, is ek deur die viserektor (leer en onderrig) in ŉ lang gesprek verseker dat gelyke status nié statusverlaging beteken nie, veral aangesien die US onderneem het om Afrikaans te ‘beskerm’. Dié beskermde status word nou weggeneem, soos skynbaar ook die gelyke status, en Afrikaans word deur die voorstel, soos isiXhosa, as randtaal geakkommodeer,” het Viljoen bygevoeg.